འཐུས་མི་ལ་ཁྲིད་སྟོན་བྱས་ནས་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་མཚོ་ནུབ་ལག་བསྟར་ནང་དུ་ཧུར་ཐག་གིས་ཞུགས་དགོས་ལ།བརྟག་དཔྱད་ཞིབ་འཇུག་དང་ཆེད་དོན་ལྟ་ཞིབ།གྲོས་གཞི་བསམ་འཆར་འདོན་པ་སོགས་འཐུས་མིའི་ལས་འགན་སྒྲུབ་པའི་བྱ་འགུལ་སྤེལ་བ་བརྒྱུད་དེ།འཕེལ་རྒྱས་མི་སྙོམས་པ་དང་ཆ་མི་ཚང་བའི་གནད་དོན་དང་།གལ་ཆེ་བའི་ཉན་ཁ་སེལ་བའི་དོགས་ཟོན།གནད་འཁེལ་དབུལ་ཐར།འབག་བཙོག་འགོག་བཅོས་འཁྲེགས་གཏོར་གཡུལ་ས་སོགས་བྱ་བའི་ལས་འགན་གལ་ཆེན་སྟེང་དུ་འགན་བླངས་ནས་རང་འགན་སྒྲུབ་པར་སྐུལ་འདེད་གཏང་དགོས།སྡེ་བ་དང་སྡེ་ཁུལ་གྱི་འཐུས་མིའི་བྱ་བའི་འབྲེལ་གཏུག་ས་ཚིགས་འཛུགས་པར་སྐུལ་འདེད་བཏང་སྟེ།འཐུས་མིས་བྱ་བའི་འབྲེལ་གཏུག་གི་དྲ་རྒྱ་ཡོངས་སུ་འཁེལ་བ་མངོན་འགྱུར་བྱ་དགོས།དམངས་ཆེན་འཐུས་མིའི་འགན་སྒྲུབ་ནུས་པ་མཐོར་འདེགས་གཏོང་བའི་ལོའི་བྱ་འགུལ་ཏན་ཏག་གིས་སྤེལ་བ་དང་།བསྟུད་མར་འཐུས་མིའི་གསབ་སྦྱོང་ལ་ཤུགས་སྣོན་དགོས་ལ།འཐུས་མིའི་ལས་འགན་སྒྲུབ་པའི་ནུས་པ་དང་ཆུ་ཚད་མུ་མཐུད་མཐོ་འདེགས་སུ་གཏང་དགོས།ཞིབ་འཇུག་སྒོ་ནས་ཁུལ་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་ཁོངས་མི་དང་འཐུས་མིའི་ལས་འགན་སྒྲུབ་པའི་དོ་དམ་བྱེད་ཐབས་བཅས་གཏན་འབེབས་བྱེད་པ་དང་།ལས་འགན་སྒྲུབ་པའི་གནས་ཚུལ་དུས་ཚོད་ངེས་ཅན་ནང་དུ་ཁྱབ་སྒྲོག་གི་ལམ་ལུགས་བཙུགས་ནས།སྔར་ལས་ལྷག་པའི་སྒོ་ནས་ལས་འགན་སྒྲུབ་པའི་སྤྱོད་ཚུལ་ཚད་ལྡན་དུ་གཏང་དགོས།འཐུས་མིའི་གྲོས་གཞིའི་བསམ་འཆར་སྒྲུབ་པར་ཤུགས་སྣོན་དང་ལེགས་བཅོས་མཉམ་སྐྱོད་བྱེད་པ་དང་།གྲོས་གཞི་བསམ་འཆར་རིགས་དགར་ནས་སྒྲུབ་པ་དང་གཙོ་བོར་སྐུལ་སྒྲུབ་བྱེད་པ།རྗེས་འདེད་ཞིབ་བཤེར།ལས་སྒྲུབ་གདེང་འཇོག་སོགས་ཀྱི་བྱ་བའི་ནང་རྐྱེན་འཐུས་ཚང་དུ་གཏོང་དགོས་ལ།གྲོས་གཞི་བསམ་འཆར་ཐག་གཅོད་བྱེད་ཚད་བསྟུད་མར་ཇེ་མཐོར་གཏང་དགོས།སྔར་ལས་ལྷག་པའི་སྒོ་ནས་གྲོང་ཁྱེར་དང་རྫོང་སོ་སོའི་དམངས་ཆེན་ཨུ་ཡོན་ལྷན་ཚོགས་དང་སྲིད་འཛིན་ཁུལ་སོ་སོའི་དམངས་ཆེན་བྱ་བའི་ཨུ་ཡོན་ལྷན་ཚོགས་ཀྱི་བྱ་བར་འབྲེལ་བ་དམ་ཟབ་དང་མཛུབ་སྟོན་བྱ་དགོས་པ་དང་།མུ་མཐུད་དུ་རྫོང་དང་ཞིང་གི་དམངས་ཆེན་བྱ་བ་དང་འཛུགས་སྐྲུན་ལ་སྐུལ་འདེད་གཏང་དགོས།སྔོན་འདེགས་ལེགས་གཏོད་བྱ་འགུལ་རྒྱ་ཁྱབ་ཏུ་སྤེལ་བ་དང་།དམངས་ཆེན་འཐུས་མིའི་ལས་འགན་བསྒྲུབས་པའི་སྔོན་ཐོན་མི་སྣ་དང་སྔོན་ཐོན་འཐུས་མི་ཚོགས་ཆུང།འཐུས་མིའི་གྲོས་གཞི་བསམ་འཆར་ཕུལ་བྱུང་།འཐུས་མི་བསམ་འཆར་སྒྲུབ་པའི་སྔོན་ཐོན་ལས་ཁུངས་སོགས་ལ་གཟེངས་བསྟོད་བྱ་དགོས་ལ།མིག་དཔེ་བཞེངས་བསྐྲུན་བྱས་ཏེ།སྔོན་ཐོན་ཡོང་བར་སྐུལ་མ་གཏོང་དགོས།